《庚午嘉平由都返济途中作 其一》
清代·李应莘

繁星灿满天，村犬吠不已。千家鼾睡时，老人方夜起。

升车坐假鼾，轮蹄声在耳。不意冥冥行，已逾三十里。

公车从南来，联翩去如水。计彼登程时，鸡鸣亦方始。

劳劳各未休，征尘几时洗。

作者简介：李应莘，字稼门，长安人。咸丰丙辰进士，河南候补知府。有《双桐书屋诗剩》。